**Árak felülvizsgálata**

**árak indexálása**

**az építési-beruházási célú beszerzések szerződéseinél**

**(építőalapanyagok, építési termékek árváltozása)**

In = a + b + c … + q

ahol

In = index értéke, korrekciós szorzószám, mely értékkel a szerződés eredeti ellenértéke megszorzásra kerül,

„a” jelenti a szerződéses ellenérték nem módosítható részét százalékosan, melynek meghatározása ajánlatkérő feladata az eljárás előkészítése során, ide tartozhatnak a nem árérzékeny termékek és szolgáltatások, illetve az adott teljesítés szempontjából kevésbé releváns termékek és szolgáltatások

„b” „c” „d”… – súlyozási együtthatók, amelyek a szerződéses ellenértékben a releváns építőalapanyagok, építési termékek arányait reprezentálják. Ezeket a szerződéses ár százalékos felosztásával kell megállapítani. Ezeknek a meghatározása ajánlatkérő feladata az eljárás előkészítése során.

„q” - súlyozási együttható, amely a szerződéses ellenértékben a releváns, import beszerzésű építőalapanyagok, építési termékek arányos részeit reprezentálják.

Ellenőrzés : a+b+c+d+…+q=100% (A szerződéses ellenérték nem módosítható része, és módosítható részei összességében 100%-ot kell kiadjanak minden esetben, tehát a teljes szerződéses ellenértéket fel kell osztani a fentiek szerint.)

„ÉA1n”, „ÉA2n”, „ÉA3n” jelenti az egyes releváns építőalapanyagok termelői árindexét a szerződésmódosítás időpontjában az árfelülvizsgálati időszak kezdetéhez képest százalékosan, melynek kiszámítása az ajánlatkérő feladata a KSH honlapján elérhető információk alapján az ún. láncindexálással. KSH honlap Adatok, Kiadványok menüpontjában a Tájékoztatási adatbázist választva a Gazdaságstatisztika/Árak/Ipari termelői árak-on belül az évközi adatok közül a „Havi termelői árindexek ágazati rendben (TEÁOR'08)”-t kell választani.

Ezen belül:

* az „Oszlop”-ba a mutatók közül a „Belföldi értékesítés termelői árindexe, előző hó = 100,0 (százalék)”-t
* a „Sor”-ba azokat a hónapokat, amelyik időszakra vonatkozóan adatokat szeretnénk lekérdezni
* a „Lap”-ban megkeressük a 4 jegyű TEÁOR’08 szakágazatot (pl. 2512 Fém épületelem gyártása) (egyszerre csak egyfajta szakágazat kérdezhető le)
* A szakág kiválasztása után a „Megjelenítés” gombra kell kattintani. A lekérdezés eredménye excel file-ba importálható.

A fentiek szerinti lekérdezés eredményeként kapott excel táblában „A belföldi értékesítés termelői árindexei (előző hó =100,0 százalék)” oszlopban az indexálni kívánt időszak kezdő dátumánál lévő indexszám lesz a bázis, a 100%, az indexálni kívánt időszak következő dátumánál lévő indexszám 100-ad részét megszorozzuk az előző (kezdő) dátumhoz rendelt értékkel, és ettől kezdődően a láncviszonyszámok 1/100-ad részével, a megfelelő időszakig összeszorzunk (lásd a lenti példát, mely alapján 2019. januártól 2019. áprilisig 106,7%-ra módosult az árindex).

Pl.

|  |  |  |  |
| --- | --- | --- | --- |
|  | a | b | c |
| **2019. január** | 101 |  | 100,0 |
| **2019. február** | 102,1 | 1,021=(a/100) | 102,1=(bx100) |
| **2019. március** | 102,6 | 1,026=(a/100) | 104,8=(bx102,1) |
| **2019. április** | 101,9 | 1,019=(a/100) | 106,7=(bx104,8) |

„ÉA1báz”, „ÉA2báz”, „ÉA3báz” jelenti az egyes releváns építőalapanyagok termelői árindexeit az elszámolási (árfelülvizsgálati) időszak kezdetén (ajánlatadáskori érték=100%)

HUF/devizan jelenti az elszámolási időszak végi, szerződésmódosításkor érvényes MNB napi árfolyamot

HUF/devizabáz jelenti az elszámolási időszak kezdetén, az ajánlattétel időpontjában érvényes MNB napi árfolyamot

**Számítási példa**

**az árfelülvizsgálat/árindexálás során használható képletre egy feltételezett építési-beruházás során**

A számítási példa a KSH oldalán található hazai előállítású ipari termékek és szolgáltatások belföldi értékesítés termelői árindexei (előző hó =100%) alapján készült.

**Hogyan változott az ár a 2019. január 21-i szerződött árhoz képest 2022. március 25-éig (In=?)**

* A szerződés nem módosítható része: a=70%
* Releváns építőalapanyag-ipari termék (TEÁOR’08)

**ÉA1: 2512 Fém épületelem gyártása**

súlyozási együtthatója: b=20%

A belföldi értékesítés termelői árindexe az árfelülvizsgálat időpontjában a szerződéskötés időpontjához viszonyítva ÉA1n= 131,6%

A belföldi értékesítés termelői árindexe szerződéskötéskor ÉA1báz=100,0%

**ÉA2: 2361 Építési betontermék gyártása**

súlyozási együtthatója: c=6%

A belföldi értékesítés termelői árindexe az árfelülvizsgálat időpontjában a szerződéskötés időpontjához viszonyítva ÉA2n= 136,7%

A belföldi értékesítés termelői árindexe szerződéskötéskor ÉA2báz=100,0%

**Eurós import beszerzés:**

**ÉA3: 2320 Tűzálló termék gyártása**

súlyozási együtthatója: q=4%

EUR MNB árfolyama 2019. január 21-én: devizabáz=318,2

EUR MNB árfolyama 2022. március 25-én: devizan=375,18

**Kiszámítás:**

In = 70% + 20% \* + 6% \* + 4% \*

In = 70% + 26,32% + 8,20% + 4,72%

**In=109,24%**